กสทช.เรียกค่ายมือถือ-เน็ตบ้าน หารือมาตรการช่วยเหลือลูกค้า รับมือโควิดระลอกใหม่
กสทช.เรียกค่ายมือถือ-เน็ตบ้าน หารือมาตรการช่วยเหลือลูกค้า รับมือโควิดระลอกใหม่
กสทช.เรียกค่ายมือถือ-เน็ตบ้าน หารือมาตรการช่วยเหลือลูกค้า รับมือโควิดระลอกใหม่
5 ม.ค. 2564

นายไตรรัตน์ วิริยะศิริกุล รักษาการแทนเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (รักษาการแทน เลขาธิการ กสทช.) กล่าวว่า บ่ายวันนี้ (5 ม.ค.) สำนักงาน กสทช. เชิญผู้ประกอบการโทรคมนาคม ได้แก่ ค่ายมือถือทุกค่าย และผู้ให้บริการเน็ตบ้านทุกราย เข้าร่วมประชุมเพื่อหารือมาตรการช่วยเหลือประชาชนในช่วงการแพร่ระบาดของเชื้อไวรัสโคโรนา 2019 (โควิด-19) ระบาดรอบใหม่
ทั้งนี้ เนื่องจากสถานการณ์การแพร่ระบาดของเชื้อไวรัสโคโรนา 2019 ระลอกใหม่มีการแพร่ระบาดอย่างรวดเร็วและมีการขยายเป็นวงกว้างทั่วประเทศ และมีแนวโน้มทวีความรุนแรงมากขึ้น เพื่อเป็นการสนับสนุนการดำเนินการของรัฐบาล ที่ให้มีการทำงานที่บ้าน หรือ Work from Home (WFH)